Author: Galusová Marta RNDr.
Last saved by: pavol.nunuk
Company: UKSUP

Predkladacia správa
Návrh nariadenia vlády Slovenskej republiky, ktorým sa  mení a dopĺňa nariadenie vlády Slovenskej republiky č. 373/2008 Z. z., ktorým sa ustanovujú požiadavky na uvádzanie prípravkov na ochranu rastlín na trh v znení neskorších predpisov bol vypracovaný na základe splnomocňovacieho ustanovenia § 2 ods. 1 písm. k) zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení zákona č. 207/2002 Z. z.
Návrhom nariadenia vlády sa do právneho poriadku Slovenskej republiky preberajú smernice Komisie 2010/14/EÚ, 2010/15/EÚ, 2010/17/EÚ, 2010/20/EÚ, 2010/21/EÚ, 2010/25/EÚ, 2010/27 EÚ, 2010/28 EÚ a 2010/29 EÚ, ktorými sa do zoznamu povolených účinných látok zaraďuje ďalších deväť účinných látok, jedna účinná látka sa zo zoznamu vyraďuje a pre štyri účinné látky sa menia podmienky zaradenia, a súčasne sa zapracováva aj Korigendum k smernici Komisie 2010/17/EÚ z 9. marca 2010, ktorou sa mení a dopĺňa smernica Rady 91/414/EHS s cieľom zaradiť malatión medzi účinné látky .
Predložený návrh nariadenia nebude mať dopad na štátny rozpočet, rozpočet obcí, vyšších územných celkov.
Návrh nariadenia vlády Slovenskej republiky je v súlade s Ústavou Slovenskej republiky, zákonmi a ostatnými všeobecne záväznými právnymi predpismi.
Návrh bol predmetom medzirezortného pripomienkového konania. 
Návrh nariadenia vlády bol prerokovaný v Legislatívnej rade vlády Slovenskej republiky 11. mája 2010, všetky jej pripomienky boli zapracované a na rokovanie vlády Slovenskej republiky sa predkladá bez rozporov.